## Odluka o gradskim porezima Grada Pleternice

### NN 91/2005 (26.7.2005.), Odluka o gradskim porezima Grada Pleternice

# GRAD PLETERNICA

**1829**

Na
temelju članka 30. stavka 1. Zakona o financiranju jedinica lokalne i područne
(regionalne) samouprave (»Narodne novine« br. 117/93,
69/97, 33/00, 73/00, 127/00, 59/01, 107/01, 117/01, 150/02 i 147/03), članka
15. Statuta Grada Pleternice i članka 44. Poslovnika
Gradskog vijeća Grada Pleternice (»Službeno glasilo
Grada Pleternice« br.
5/01.), Gradsko je vijeće Grada Pleternice na 3.
sjednici održanoj 15. srpnja 2005. godine donijelo

## ODLUKU

### o gradskim porezima Grada Pleternice

1. OPĆE ODREDBE

Članak 1.

Ovom
se Odlukom uvode gradski porezi kao vlastiti izvori prihoda Grada Pleternice, utvrđuju se stope i visina poreza, te način
obračuna i plaćanja u skladu sa Zakonom o financiranju jedinica lokalne
samouprave i uprave.

Članak 2.

Gradski
se porezi plaćaju na području Grada Pleternice prema
Zakonu o financiranju jedinica lokalne samouprave i uprave i ovoj Odluci.

Članak 3.

Prema
Zakonu o financiranju jedinica lokalne samouprave i uprave Gradu Pleternici pripadaju i uvode se sljedeći gradski porezi:

–
prirez porezu na dohodak,

–
porez na potrošnju,

–
porez na kuće za odmor,

–
porez na tvrtku, odnosno naziv,

–
porez na korištenje javnih površina,

–
porez na neobrađeno obradivo poljoprivredno zemljište,

–
porez na nekorištene poduzetničke nekretnine,

–
porez na neizgrađeno građevinsko zemljište.

II. PRIREZ POREZU NA
DOHODAK

Članak 4.

Prirez
porezu na dohodak plaća se na području Grada prema Zakonu porezu na dohodak
(»Narodne novine« br. 177/04) i Pravilnika o porezu
na dohodak (»Narodne novine« br. 1/05, 14/05). Prirez
porezu na dohodak plaća se na dohodak od nesamostalnog rada, porez na dohodak
od samostalne djelatnosti, dohodak od imovine i imovinskih prava, dohodak od
kapitala i dohodak od osiguranja.

Članak 5.

Osnovica
prireza porezu na dohodak je porez na dohodak utvrđen sukladno Zakonu o porezu
na dohodak (»Narodne novine« br. 177/04.) i
Pravilniku o porezu na dohodak (»Narodne novine« br.
1/05 i 14/05).

Članak 6.

Prirez
porezu na dohodak plaća se po stopi od 10% na osnovicu iz članka 5. ove Odluke.
Prirez porezu na dohodak prihod je proračuna Grada.

III. POREZ NA POTROŠNJU

Članak 7.

Porez
na potrošnju se plaća na potrošnju alkoholnih pića (prirodna i specijalna vina,
vinjak, rakiju i ostala žestoka pića), piva i bezalkoholna pića u
ugostiteljskim objektima.

Članak 8.

Obveznik
poreza na potrošnju iz članka 7. ove Odluke je svaka pravna i fizička osoba
koja pruža ugostiteljske usluge.

Članak 9.

Osnovica
za porez na potrošnju iz članka 7. ove Odluke je prodajna cijena pića po kojoj
se pića prodaju u ugostiteljskim objektima.

Članak 10.

Porez
na potrošnju alkoholnih, bezalkoholnih pića i piva plaća se po stopi od 3%.

Članak 11.

Obračunati
porez na potrošnju alkoholnih, bezalkoholnih pića i piva obveznik poreza plaća
u roku od 15 dana po isteku tjedna na način propisan Zakonom o porezu na dodanu
vrijednost.

Članak 12.

Nadzor
nad obračunavanjem i plaćanjem poreza na potrošnju radit će nadležno tijelo, a
prema odluci Gradskog vijeća.

IV. POREZ NA KUĆE ZA
ODMOR

Članak 13.

Porez
na kuće za odmor se ne razrezuje.

V. POREZ NA TVRTKU
ODNOSNO NAZIV

Članak 14.

Porez
na tvrtku odnosno naziv (u daljnjem tekstu: porez na tvrt­ku) plaćaju godišnje pravne i fizičke osobe koje su
obveznici poreza na dobit ili poreza na dohodak, i to:

–
pravne osobe

1.
poduzeća iz oblasti industrije, poljoprivrede, građevinarstva, šumarstva,
trgovine, ugostiteljstva te ostalih usluga sa:

a) više od 10 uposlenih
djelatnika                          1.500,00 kn

b) 2 do 10 uposlenih
djelatnika                             1.125,00 kn

c) do 1 uposleni
djelatnik                                         750,00 kn

2.
ljekarne                                                               750,00 kn

3. ambulante privatne
prakse
750,00 kn

4. prodavaonice
poduzeća                                       750,00
kn

5. mini-marketi
                                                    1.125,00
kn

– fizičke osobe

1. samostalne ugostiteljske radnje

a) u sjedištu
grada                                                1.125,00 kn

b) izvan sjedišta grada                                             750,00
kn

2. samostalne trgovačke radnje

a) u sjedištu
grada                                                1.125,00 kn

b) izvan sjedišta grada                                             375,00
kn

3. samostalne radnje proizvodne i uslužne
djelatnosti osim trgovačke i ugostiteljske

a) do 1
zaposlenog                                                  375,00
kn

b) 2 i više zaposlenih

– u sjedištu
grada                                                 1.125,00 kn

– izvan sjedišta grada                                               750,00
kn

4. dopunske djelatnosti
(sve)                                  562,00
kn.

Poslovne
jedinice u sastavu pravne i fizičke osobe (pogoni, radionice i sl.) plaćaju 50% propisanog iznosa, ako im je sjedište u
istom gradu.

Ako
je na istom objektu istaknuto više naziva iste pravne i fizičke osobe, plaća se
samo jedan od spomenutih iznosa.

Ako
je radnja ili poduzeće u vlasništvu više osoba, plaća se samo jedan iznos
poreza.

Članak 15.

Tvrtkom
odnosno nazivom u smislu članka 14. ove Odluke smatra se tvrtka odnosno naziv
pod kojim poduzeće ili radnja posluje, osim natpisa na klupama, stolovima i otvorenim
prodajnim mjestima na tržnici na kojima se prodaju živežne namirnice, natpisi
što ih građevinska poduzeća ističu na gradilištima, te nazivi poslov­nih jedinica koje ne
posluju s trećim osobama.

Članak 16.

Porez
na tvrtku plaća se unaprijed za tekuću godinu, u roku 15 dana od dana dostave
rješenja kojim je porez na tvrtku utvrđen.

Ako
se tvrtka upiše u registar i postavi u drugoj polovici godine plaća se 50%
iznosa propisanog poreza na tvrtku.

Članak 17.

Obveznik
je poreza na tvrtku odnosno naziv, promjenu naziva, odnosno tvrtke i svaku
drugu promjenu što utječe na visinu poreza prijaviti nadležnom gradskom tijelu
za poslove financija u roku 15 dana od dana upisa u registar, odnosno nastale
promjene.

Članak 18.

Porez
na tvrtku ne plaćaju:

–
državni organi, jedinice lokalne uprave i samouprave, fondovi i pravne osobe iz
područja društvenih djelatnosti,

–
poduzeće za zapošljavanje invalida, ako od ukupnog broja zaposlenih
zapošljavaju 40% ili više invalidnih osoba, rehabilitiranih osoba i osoba koje
su na rehabilitaciji te fizičke osobe, invalidi domovinskog rata koji
samostalno obavljaju djelatnost.

VI. POREZ NA KORIŠTENJE
JAVNIH POVRŠINA

Članak 19.

Porez
na korištenje javnih površina plaća se na korištenje javnih površina za
postavljanje objekata i naprava privremenog karaktera definiranih u članku 4.
Odluke o davanju u zakup neizgrađenog građevinskog zemljišta i javno-prometnih
površina.

Obveznik
poreza na korištenje javnih površina iz prethodnog stavka ovog članka je svaka
pravna i fizička osoba koja koristi javnu površinu za postavljanje objekata i
naprava privremenog karaktera.

Nadležno
upravno tijelo za izdavanje odobrenja za postavljanje objekata i naprava
privremenog karaktera na javne površine u Gradu, dužno je nadležnom tijelu za
financije u Gradu dostaviti primjerak rješenja o odobrenju za postavljanje
objekata ili naprava privremenog karaktera na javnu površinu u roku 8 dana od
dana izdavanja odobrenja.

Članak 20.

Porez
na korištenje javnih površina plaća se unaprijed za tekuću godinu u roku 15
dana od dana dostave rješenja kojim je porez na korištenje javne površine
utvrđen, i to za korištenje javne površine u svrhu postavljanja montažne garaže
i za kioske.

Porez
na korištenje javnih površina u svrhu korištenja istih za potrebe cirkusa, zabavnih
radnji, šatora za ugostiteljske usluge, promet roba, za pokretne ugostiteljske
radnje i ambulantnu prodaju, za postavljanje ljetnih vrtova ispred
ugostiteljskih i drugih radnji te za pokretne naprave – stolice i klupe za
prodaju voća i povrća, proizvoda kućne radinosti i obrtničkih radnji, automate
za piće, sladoled i cigarete, plaća se u roku 5 dana po isteku vremena za koje
je nadležno upravno tijelo izdalo odobrenje za postavljanje predmetne naprave.

Članak 21.

Porez
na korištenje javnih površina plaćaju pravne i fizičke osobe koje su obveznice
poreza iz članka 19. ove odluke, i to:

a)
– za montažne garaže usjedištu grada do 15 m2                   112,00 kn godišnje

–
za montažne garaže usjedištu grada veće od 15 m2               200,00
kn godišnje

–
na ostalom području                                                              56,00 kn godišnje

b)–
za kioske u sjedištu grada                                            20,00 kn/m2
mjesečno

–
na ostalom području                                                       15,00 kn/m2 mjesečno.

Obveznici
poreza iz stavka 1. ovog članka dužni su nadležnom tijelu za financije Grada
dostaviti podatke o mjestu postavljanja kioska, odnosno garaže, kao i o svim
promjenama pri postavljanju istih, a sve do 31. ožujka u godini za koju se
utvrđuje porez, odnosno u roku 15 dana od nastanka promjena u postavljanju
montažne garaže odnosno kioska.

Ako
se montažna garaža, odnosno kiosk postavlja na javnu površinu u drugoj polovici
godine, plaća se 50% propisanog poreza na korištenje javnih površina.

Članak 22.

Porez
na korištenje javnih površina plaćaju mjesečno pravne i fizičke osobe koje su
obveznici poreza na korištenje javnih površina iz članka 21. ove odluke, i to:

a)
za cirkuse, zabavne radnje, šatore za ugostiteljske radnje, promet robom i dr.

b)
za pokretne ugostiteljske radnje i ambulantnu prodaju.

NAPOMENA:
a) i b) se rješavaju posebnom odlukom.

c)
za postavljanje ljetnih vrtova ispred ugostiteljskih i drugih radnji

– u sjedištu
grada                            375,00 kn

– na ostalom području                    225,00 kn

d)
za pokretne naprave (stolice i klupe) za prodaju voća i povrća, proizvoda kućne
radinosti i obrtničkih radnji, automata za piće, sladoled i cigarete

– u sjedištu
grada                            187,00 kn

– na ostalom području                    112,00 kn.

Članak 23.

Porez
na korištenje javnih površina ne plaća se kad se iste koriste u svrhu postavljanja
pokretnih naprava — sanduka za čišćenje obuće i vaga za vaganje ljudi.

Članak 24.

Grad
Pleternica će sam razrezivati i ispostavljati
rješenja za porez na korištenje javnih površina Grada Pleternice.

Grad
Pleternica će Poreznoj upravi Požega dostavljati
rješenja o istome koja će ona knjižiti kao zaduženja.

VII. POREZ NA NEOBRAĐENO
OBRADIVO POLJOPRIVREDNO ZEMLJIŠTE, POREZ NA NEKORISTENE PODUZETNIČKE NEKRETNINE
I POREZ NA NEIZGRAĐENO GRAĐEVINSKO ZEMLJIŠTE

Članak 25.

Porez
na neobrađeno obradivo poljoprivredno zemljište, porez na nekorištene
poduzetničke nekretnine i porez na neizgrađeno građevinsko zemljište se ne
razrezuju.

VIII. PROVEDBENE ODREDBE

Članak 26.

Grad
Pleternica poslove utvrđivanja, evidentiranja,
nadzora, naplate i ovrhe radi naplate gradskih poreza propisanih ovom Odlukom,
u cijelosti prenosi na Poreznu upravu.

Poreznoj
upravi za obavljanje poslova iz stavka 1. ovog članka pripada naknada u iznosu
5% ukupno naplaćenih prihoda.

Članak 27.

Porezna
uprava je dužna do 15. u mjesecu, za prethodni mjesec, Gradu Pleternici dostavljati izvješća o utvrđenim i naplaćenim
porezima.

Članak 28.

Ovlašćuje
se nadležna organizacija platnog prometa zadužena za naplatu javnih prihoda da
naknadu Poreznoj upravi obračuna i uplati u Državni proračun, i to do zadnjeg
dana u mjesecu za protekli mjesec.

IX. PRIJELAZNE I ZAVRŠNE
ODREDBE

Članak 29.

Kaznene
i prekršajne odredbe te odredbe o zastari, obnovi postupka i žalbenom postupku
propisane Zakonom o porezu na dohodak jednako se primjenjuju i za poreze
propisane ovom Odlukom.

Članak 30.

Ova
Odluka stupa na snagu danom donošenja, a primjenjivat će se od 1. kolovoza
2005. godine i bit će objavljena u »Službenom glasilu Grada Pleternice«.

Članak 31.

Danom
stupanja na snagu ove Odluke prestaje važiti Odluka o gradskim porezima Grada Pleternice (»Službeno glasilo Grada Pleternice«
br. 4/01).

Klasa:
021-02/05-01/3

Urbroj: 2177/07-3-05-01

Pleternica, 15. srpnja 2005.

Predsjednik

**Franjo Delač, prof**., v. r.

Odluka, NN 91/2005-1829